rejauldu/bengali-wikipedia huggingface dataset:
thumb|right|এঞ্জেরিক্স বি (হেপাটাইটিস বি) টিকা হেপাটাইটিস বি টিকা হল একটি টিকা যা হেপাটাইটিস বি প্রতিরোধ করে।  প্রথম ডোজটি জন্মের ২৪ ঘণ্টার মধ্যে দেওয়া হয় এবং তার পরে আরও দুটি বা তিনটি ডোজ দেওয়া হয়। এইচআইভি / এইডস এর কারণে দুর্বল প্রতিরোধ ক্ষমতা থাকা মানুষ এবং অকাল জন্মগ্রহণকারী শিশুরা এর অন্তর্ভুক্ত। সুস্থ মানুষদের নিয়মমাফিক টিকা দেওয়ার ফলে ৯৫% এরও বেশি মানুষ সুরক্ষিত থাকেন।   উচ্চ ঝুঁকিযুক্ত মানুষদের ক্ষেত্রে, টিকাটি কাজ করেছে কিনা তা যাচাই করার জন্য রক্ত পরীক্ষা করার পরামর্শ দেওয়া হয়। দুর্বল রোগ প্রতিরোধ ক্ষমতা থাকা মানুষদের অতিরিক্ত ডোজ প্রয়োজন হতে পারে, কিন্তু বেশির ভাগ মানুষের জন্য তা প্রয়োজনীয় নয়। যে সমস্ত মানুষ হেপাটাইটিস বি ভাইরাসের সংস্পর্শে এসেছেন কিন্তু টিকা নেন নি, তাদের ক্ষেত্রে টিকা ছাড়াও হেপাটাইটিস বি রোগ প্রতিরোধী গ্লোবিউলিন দেওয়া উচিত। টিকাটি পেশীতে একটি ইঞ্জেকশন দ্বারা দেওয়া হয়।  হেপাটাইটিস বি টিকা থেকে গুরুতর পার্শ্ব প্রতিক্রিয়া খুবই অসাধারণ। ইঞ্জেকশনের স্থানে ব্যথা হতে পারে। গর্ভাবস্থায় অথবা স্তন্যপান করানোর সময় এটা ব্যবহার করা নিরাপদ। এর সাথে গিয়েন-বারে সিনড্রোমের (Guillain-Barre syndrome) কোনো যোগসূত্র নেই। বর্তমান টিকাগুলি রিকম্বিন্যান্ট ডিএনএ কৌশলগুলির সাহায্যে প্রস্তুত করা হয়। এগুলি এককভাবে এবং অন্য টিকাগুলির সঙ্গে সম্মিলিতভাবে, উভয়ভাবেই পাওয়া যায়।  হেপাটাইটিস বি এর প্রথম টিকাটি ১৯৮১ সালে মার্কিন যুক্তরাষ্ট্রে অনুমোদিত হয়েছিল। একটি নিরাপদতর সংস্করণ বাজারে এসেছিল ১৯৮৬ সালে। এটি বিশ্ব স্বাস্থ্য সংস্থার অপরিহার্য ওষুধের তালিকা, অর্থাৎ একটি মৌলিক স্বাস্থ্য ব্যবস্থায় প্রয়োজনীয় সর্বাপেক্ষা গুরুত্বপূর্ণ ওষুধগুলির তালিকায় আছে। ২০১৪ সালে প্রতি ডোজের পাইকারী মূল্য ছিল ০.৫৮ থেকে ১৩.২০ মার্কিন ডলারের মধ্যে। মার্কিন যুক্তরাষ্ট্রে এটির দাম ৫০ থেকে ১০০ মার্কিন ডলারের মধ্যে।   তথ্যসূত্র    বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ (টিকা) বিষয়শ্রেণী:ক্যান্সারের টিকা
জয় বাংলা ১৯৭১ সালে মুক্তিপ্রাপ্ত একটি ভারতীয় বাংলা চলচ্চিত্র। কলকাতার উমাপ্রসাদ মৈত্র চলচ্চিত্রটি পরিচালনা করেন। ১৯৭১ এ বাংলাদেশের স্বাধীনতা যুদ্ধকে অবলম্বন করে সেসময় কলকাতায় অবস্থানরত বাংলাদেশী কলাকুশলীদের দিয়ে ছবিটি নির্মিত হয়। ছবিটিতে অভিনয় করেন এসএম আলাউদ্দিন, আব্দুল হক, লোকমান হোসেন, গোলাম মুস্তফা, অরবিন্দু কুণ্ডু, মোহাম্মদ বাবর, আলী আবদুল হামিদ, নুরুল আলম, মোহাম্মদ ইউসুফ, কোরবান আলী ও মোহাম্মদ রহমান প্রমুখ।   ১৩ রিলে চলচ্চিত্রটি নির্মিত হয়।  অভিনয় শিল্পী  এসএম আলাউদ্দিন  আব্দুল হক   লোকমান হোসেন  গোলাম মুস্তফা  অরবিন্দু কুণ্ডু  মোহাম্মদ বাবর  আলী আবদুল হামিদ  নুরুল আলম  মোহাম্মদ ইউসুফ  কোরবান আলী  মোহাম্মদ রহমান  ইতিহাস  ১৯৭১ এর সেপ্টেম্বরে উমাপ্রসাদ মৈত্র সেসময় কলকাতায় অবস্থানরত বাংলাদেশী কলাকুশলীদের দিয়ে ছবিটি নির্মাণ করেন। ছবির কাহিনী ও চিত্রনাট্য লেখেন মিহির সেন। সুধীন দাশগুপ্ত চলচ্চিত্রের সংগীত পরিচালনা করেন ও ধীরেন দাশগুপ্ত প্রযোজনা করেন। সেসময় এই চলচ্চিত্রটি পশ্চিমবঙ্গে জনমত গঠনে একটি বড় ভূমিকা রেখেছিল।  আরও দেখুন  বাংলাদেশের স্বাধীনতাযুদ্ধ বিষয়ক চলচ্চিত্রের তালিকা‎  তথ্যসূত্র  বিষয়শ্রেণী:১৯৭১-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র
তাসমিন লুসিয়া খান (জন্মঃ ১৮ জুলাই, ১৯৮০) একজন ইংরেজ টেলিভিশন উপস্থাপিকা, সংবাদ পাঠিকা, প্রোডিউসার এবং মিডিয়া ও প্রযুক্তি উদ্যোক্তা।  বিবিসি থ্রি নিউজ, বিবিসি নিউজের ই২৪ ,  আইটিভি ব্রেকফাস্টের অনুষ্ঠান ডেব্রেকে (এখন এর নাম গুড মর্নিং ব্রিটেন উপস্থাপকের ভূমিকার জন্য সে ইউকে তে অধিক পরিচিত।  সাম্প্রতিককালে তাকে গ্লোবাল এন্টারটেইনমেন্ট এবং ফিল্ম কোম্পানি  ডব্লিউআর এন্টারটেইনমেন্ট এর সিইও (প্রধান কার্যনির্বাহী কর্মকর্তা) হিসেবে নিয়োগ দেয়া হয়। যা তিনি ২০১৬ সালের জানুয়ারিতে অসলো স্টক এক্সচেঞ্জ মারকুর মার্কেটে আনার মাধ্যমে সবার সম্মুখে আনেন।  প্রাথমিক জীবন লন্ডনে জন্ম নেয়া ফারহানা তাসমিন লুসিয়া খান বাঙালি বংশোদ্ভূত। তিনি রাজনীতি, দর্শন এবং অর্থনীতি অনার্স ডিগ্রি অর্জন করে অক্সফোর্ড বিশ্ববিদ্যালয় থেকে স্নাতক সম্পন্ন করেন। অক্সফোর্ডে অধ্যয়নের সময় তিনি বিতর্ক চর্চা করেন এবং আন্তর্জাতিক সম্পর্ক ও সাম্প্রতিক ঘটনাবলীর উপর তার আগ্রহ টিকিয়ে রাখেন। তিনি এ লেভেলে ল্যাটিন, অর্থনীতি এবং গণিত নিয়ে লেখাপড়া করেন।  কর্মজীবন ১৯৯৯ সালে খান জি টিভি নেটওয়ার্কে অনুষ্ঠান ও সংবাদ উপস্থাপিকা হিসেবে তার কর্মজীবন শুরু করেন। এরপর তিনি নিজের একটি টক শো শুরু করেন; যেখানে তিনি গান, চলচ্চিত্র, ক্রীড়া এবং রাজনৈতিক ব্যক্তিত্বদের সাক্ষাৎকার নেন। ২০০১ সালে তিনি বিল ক্লিনটন-এর সাক্ষাৎকার নেন, এর কিছু মাস আগেই ক্লিনটন ২য় বারের মত মার্কিন যুক্তরাষ্ট্র-এর প্রেসিডেন্ট হিসেবে দায়িত্ব পালন শেষ করেন।  তিনি বিবিসি এশিয়ান নেটওয়ার্কে একজন রেডিও উপস্থাপক হিসেবে ব্রেকফাস্ট শো, ড্রাইভ টাইম এবং দি অ্যালবাম চার্ট এর মত অনুষ্ঠানে দায়িত্ব পালন করেন। ২০০৪ সালের ডিসেম্বর মাসে বক্সিং ডে-তে ভারত মহাসাগরে ভূমিকম্প ও সুনামীর খবর যখন ছড়িয়ে পরে তখন তিনি সম্প্রচারে ছিলেন।  এরপর তিনি পিটিভি প্রাইমের লন্ডন প্রতিনিধি হিসেবে কাজ করেন এবং ৭ জুলাই ২০০৫ লন্ডন বোমা হামলা ও ২০০৬ এ ইপ্সুইচ সিরিয়াল মার্ডার এর মত যুক্তরাজ্যের বড় বড় ঘটনা বিশ্ববাসীর সামনে তুলে ধরেন।  নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন।  Bakhurst এবং বিবিসি থ্রি এর সেসময়কার নিয়ন্ত্রক Danny Cohen,  তাকে বিবিসি থ্রি-তে সংবাদ বুলেটিন 60 Seconds এর সংবাদ পাঠিকা এবং বিবিসি নিউজে E24 এর প্রধান উপস্থাপিকা হওয়ার প্রস্তাব দেন।  নিজের পরিকল্পনা ও উপস্থাপনায় চ্যানেল ৫-এ একটি ক্রীড়া অনুষ্ঠান ৩ বছর প্রচারের পর তিনি বিবিসি নিউজ এবং বিবিসি থ্রি-তে যোগদানের সুযোগ পান। তার একজন প্রশিক্ষক Kevin Bakhurst বিবিসির টেন ও'ক্লক নিউজের সম্পাদক ছিলেন এবং বিবিসি নিউজের নিয়ন্ত্রক হিসেবে যোগ দেন।  Bakhurst এবং বিবিসি থ্রি এর সেসময়কার নিয়ন্ত্রক Danny Cohen,  তাকে বিবিসি থ্রি-তে সংবাদ বুলেটিন 60 Seconds এর সংবাদ পাঠিকা এবং বিবিসি নিউজে E24 এর প্রধান উপস্থাপিকা হওয়ার প্রস্তাব দেন।  তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ বাংলাদেশী বিষয়শ্রেণী:ব্রিটিশ মুসলিম বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:ইংরেজ মুসলিম বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
তবকপুর ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭৮।   ইতিহাস   ভৌগোলিক অবস্থান ও আয়তন  উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬০৩৮ একর বা ২৪.৪৫ বর্গকিলোমিটার।   প্রশাসনিক এলাকা  তবকপুর ইউনিয়ন মৌজা/গ্রাম নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।   জনসংখ্যা  ২০১১ সালের আদমশুমারি অনুযায়ী তবকপুর ইউনিয়নের মোট জনসংখ্যা ছিল ৩৫২৪৫ জন, যারা ৯৫৪৭ টি পরিবারে বসবাস করে,  যার মধ্যে পুরুষ হল ১৭১৪২ জন এবং নারী হল ১৮১০৩ জন।   শিক্ষা ও সংস্কৃতি  তবকপুর ইউনিয়নের গড় সাক্ষরতা হার ৪৮.০%। তার মধ্যে নারী শিক্ষার হার ৪৩.৯% এবং পুরুষ শিক্ষার হার ৫২.৩%।  অত্র ইউনিয়নের ৯ নং ওয়ার্ড, তথা মাটিয়াল আদর্শ বাজার অঞ্চলের বসবাসকারী মানুষের শিক্ষার হার ৯০%, যা কুড়িগ্রাম জেলার মধ্যে সর্বাধিক।   অর্থনীতি ও যোগাযোগ  তবকপুর ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  তবকপুর ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন
তিব্বতীয় মালভূমি চীনে ছিংহাই-তিব্বত মালভূমি বা কুইং-জ্যাং মালভূমি বা হিমালয় মালভূমি নামেও পরিচিত মধ্য এশিয়া ও পূর্ব এশিয়ার একটি বিশাল উচ্চভূমি। মালভূমিটি বেশিরভাগ তিব্বত স্বায়ত্বশাসিত অঞ্চলের এবং চীনের কিংহাইয়ের পাশাপাশি ভারতের লাদাখ (জম্মু ও কাশ্মীর) এবং লাহল ও স্পিটি (হিমাচল প্রদেশ) এলাকা নিয়ে  গঠিত। এটি উত্তর থেকে দক্ষিণে প্রায় ১,০০০ কিলোমিটার (৬২০ মাইল) এবং পূর্ব থেকে পশ্চিমে ২,৫০০ কিলোমিটার (১,৬০০ মাইল) প্রসারিত। মালভূমিটির গড় উচ্চতা ৪,৫০০ মিটারের (১৪,৮০০ ফুট) অধিক। তিব্বতী মালভূমিকে কখনও কখনও "বিশ্বের ছাদ" বলা হয়, কারণ এটি সমুদ্রতল থেকে ৩ মাইল (৪.৮ কিমি) উপরে অবস্থিত এবং পৃথিবীর দুইটি সর্বোচ্চ পর্বত শৃঙ্গ মাউন্ট এভারেস্ট এবং কে ২ মালভূমিটিকে বেষ্ঠিত করে রাখা  পর্বতশ্রেণীতে অবস্থিত। এটি ২৫,০০,০০০ বর্গ কিলোমিটার এলাকা (৯,৭০,০০০ বর্গ মাইল) (মেট্রোপলিটান ফ্রান্সের আকারের প্রায় পাঁচ গুণ) সহ বিশ্বের বৃহত্তম এবং সর্বাধিক উচ্চতার মালভূমি। কখনও কখনও তিব্বতীয় মালভূমিকে তৃতীয় মেরু হিসাবে আখ্যা দেয়া হয়। তিব্বতী মালভূমি আশেপাশের অঞ্চলে বেশিরভাগ  নদী প্রবাহগুলির জল-উৎসকে ধারণ করে। হাজার হাজার হিমবাহ এবং অন্যান্য ভৌগোলিক ও পরিবেশগত বৈশিষ্ট্য জল সংরক্ষণ ও প্রবাহ বজায় রাখার জন্য "জল টাওয়ার" হিসাবে কাজ করে মালভূমিটি। তিব্বতী উপদ্বীপে বিশ্বউষ্ণায়নের (গ্লোবাল ওয়ার্মিংয়ের) প্রভাব পর্যবেক্ষণ বর্তমান বিশ্বে তীব্র বৈজ্ঞানিক আগ্রহের বিষয়।  বিবরণ তিব্বতীয় মালভূমি উচ্চ পর্বতশ্রেণী দ্বারা বেষ্টিত। মালভূমিটির দক্ষিণ প্রান্তে অভ্যন্তরীণ হিমালয় পর্বতমালা, উত্তর প্রান্তে কুনলুন পর্বতমালা অবস্থিত, যেটি মালভূমিকে তারিম অববাহিকা থেকে পৃথক করেছে এবং উত্তর—পূর্ব প্রান্তে কিলিয়েন পর্বতমালা অবস্থিত, যেটি হ্যক্সি করিডোর এবং গোবি মরুভূমি থেকে মালভূমিকে পৃথক করে।  তথ্যসূত্র  বহিঃসংযোগ   ON THINNER ICE 如履薄冰 (by GRIP, Asia Society and MediaStorm)  The Third Pole: Understanding Asia's Water Crisis  The End of Earth's Summer  Long Rivers and Distant Sources  "Roof of the Earth" Offers Clues About How Our Planet Was Shaped  Plateau Perspectives (international NGO)  Leaf morphology and the timing of the rise of the Tibetan Plateau  Protected areas of the Tibetan Plateau region  Photos of Tibetan nomads  "Roof of the Earth" Offers Clues About How Our Planet Was Shaped  Contemporary lifestyle and language learning center from Tibet lhasa, the official language of Tibetan. podcast.  বিষয়শ্রেণী:তিব্বতীয় মালভূমি বিষয়শ্রেণী:ভারতের মালভূমি বিষয়শ্রেণী:লাদাখের ভূমিরূপ বিষয়শ্রেণী:পূর্ব এশিয়ার ভূমিরূপ বিষয়শ্রেণী:দক্ষিণ এশিয়ার ভূমিরূপ বিষয়শ্রেণী:এশিয়ার অঞ্চল
গ্রীন লাইন পরিবহন বাংলাদেশের একটি অন্যতম আন্তঃজেলা পরিবহন সংস্থা। এটি ঢাকা থেকে চট্টগ্রাম, সিলেট, খুলনা ও রাজশাহী বিভাগের বিভিন্ন গন্তব্যস্থলে পরিবহন সেবার পাশাপাশি ভারতের কলকাতায়ও পরিবহন সুবিধা প্রদান করে।   ইতিহাস  ১৯৯০ সালে আলহাজ মোহাম্মদ আলাউদ্দিন গ্রীন লাইন পরিবহন সংস্থা প্রতিষ্ঠা করেন। ঢাকা-চট্টগ্রাম রুটে হিনো এসি বাস চালানোর মাধ্যমে পরিবহন ব্যবসা শুরু করে গ্রীন লাইন। এরপর পর্যায়ক্রমে কক্সবাজার, বেনাপোল, রংপুর, রাজশাহী ও সিলেট রুটে বাস চলচল শুরু করে। গ্রীন লাইন পরিবহনই বাংলাদেশের সড়কপথে সর্বপ্রথম এসি বাস পরিসেবা চালু করে। এরপর সুইডেন থেকে ২০০৩ সালে ভলভো ও ২০০৫ সালে স্ক্যানিয়ার এসি বাস আমদানী করে গ্রীন লাইন। ২০১৩ সালে যাত্রীদের স্লিপার কোচে পরিসেবা প্রদান শুরু করে। ২০১৪ সালে গ্রীন লাইন ওয়াটারওয়েজ নামে জলপথে যাত্রী পরিবহন শুরু করে। সম্প্রতি ২০১৮ সালে গ্রীন লাইন ঢাকা থেকে সিলেট ও কক্সবাজার রুটে জার্মানি থেকে আমদানী করা ম্যান কোম্পানির ডাবল ডেকার বাস চালু করে।   যাত্রী পরিসেবা  শুরুতে গ্রীন লাইন শুধুমাত্র ঢাকা-চট্টগ্রাম রুটে যাত্রী পরিবহন করলেও বর্তমানে ঢাকা থেকে চট্টগ্রাম, সিলেট, কক্সবাজার, টেকনাফ, খুলনা, বেনাপোল ও রাজশাহী রুটে এবং চট্টগ্রাম থেকে সরাসরি সিলেট ও বেনাপোলে যাত্রী পরিবহন করে। এছাড়াও ঢাকা-খুলনা-কলকাতা রুটে "সৌহার্দ পরিবহন" পরিচালনা করে গ্রীন লাইন।   গ্রীন লাইন ওয়াটারওয়েজ  গ্রীন লাইন ২০১৪ সাল থেকে “গ্রীন লাইন ওয়াটারওয়েজ” নামে টেকনাফ-সেন্ট মার্টিন জলপথে এমভি গ্রীন লাইন-১ নামে লঞ্চ ছাড়ে। পরবর্তীতে ২০১৫ সালে ঢাকা-বরিশাল নৌপথে এমভি গ্রীন লাইন-২ ও এমভি গ্রীন লাইন-৩ নামে শীতাতপ নিয়ন্ত্রিত দুইটি জলযান যাত্রী পরিসেবায় যোগ করে।   তথ্যসূত্র    বহিঃসংযোগ   গ্রীন লাইন পরিবহন - প্রাতিষ্ঠানিক ওয়েবসাইট  বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:বাংলাদেশের বাস কোম্পানি
বিচারপতি শাহাবুদ্দিন আহমেদ পার্ক রাজধানী ঢাকার গুলশান ২ এ অবস্থিত একটি পার্ক।  নির্মাণ  পার্কটি ঢাক উত্তর সিটি করপোরেশনের এর উন্মুক্ত স্থানে আধুনিকায়ন, উন্নয়ন ও সবুজায়ন প্রকল্পের আওতায় উন্নয়নকৃত জন্য প্রায় ১৬ কোটি টাকা ব্যয়ে করেন পার্কটি নির্মাণ হয়। পার্কটিতে আধুনিকায়ন ও উন্নয়ন কাজ শেষে ১২ সেপ্টেম্বর ২০২০ সালে পার্কটি উদ্বোধন করা হয়। ৯.৪৫ একর জমির উপর মার্কটি  ওপর নির্মাণ করা হয় ও পার্কটির উন্নয়নে ব্যয় খরচ প্রায় ১৬ কোটি টাকা। পার্কটির ডিজাইন করেছেন ভিত্তি স্থপত ঠিকাদারি প্রতিষ্ঠান পিএফ করপোরেশন। এটির কাজ শুরু হয় ২০১৮ সালের ১৫ মার্চ।  সুযোগ-সুবিধা  বিচারপতি শাহাবুদ্দিন আহমেদ পার্কে প্রায় ১৭০০টি গাছ রয়েছে। পার্কটিতে ইনডোর জিমনেসিয়াম রয়েছে। পার্কের ভেতর কফি হাউজসহ পার্কের ভেতরে মিউজিক্যাল ফাউনটেইন (ঝরনা) রয়েছে।  পার্কটিতে বঙ্গবন্ধু কর্নারসহ একটি লাইব্রেরি রয়েছে। এছাড়া ৩টি পুকুরঘাট রয়েছে। জলাধারের চারপাশে ৩টি দর্শক ডেক সমৃদ্ধ একটি হাঁটার পথ নির্মাণ করা হয়। জলধারারের উত্তর পশ্চিমের ঢালে একত্রে ৪০০ মানুষের বসার সুবিধা সম্বলিত ঘাসে ঢাকা সবুজ মুক্তমঞ্চ (এমপিথিয়েটর) নির্মাণ করা হয়। এছাড়াও বাস্কেটবল গ্রাউন্ড ও ব্যাডমিন্টন কোর্ট রয়েছে। পার্কটিকে সুন্দরভাবে ব্যবস্থাপনার অংশ হিসেবে সিসিটিভি কন্ট্রোল রুম স্থাাপন করা হয।   চিত্রশালা    আরো দেখুন  শহীদ ডা. ফজলে রাব্বি পার্ক  তথ্যসূত্র  বিষয়শ্রেণী:ঢাকার উদ্যান
মেদান ইন্দোনেশিয়ার উত্তর সুমাত্রা প্রদেশের রাজধানী ও বৃহত্তম শহর।  এটি সুমাত্রার একটি আঞ্চলিক কেন্দ্র ও আর্থিক কেন্দ্র, সেই সাথে জাকার্তা, সুরাবায়া ও মাকাসারের পাশাপাশি ইন্দোনেশিয়ার চারটি প্রধান কেন্দ্রীয় শহরের একটি। শহরের সীমার মধ্যে মেদানের জনসংখ্যা ২০২০ সালের আদমশুমারি অনুসারে ২৪,৩৫,২৫২ জন এবং নির্মানাধীন শহুরে এলাকায় ৪.৪ মিলিয়নেরও বেশি, যা শহরটিকে ইন্দোনেশিয়ার চতুর্থ বৃহত্তম শহুরে এলাকায় পরিণত করে।Badan Pusat Statistik, Jakarta, 2021. মেদান মহানগর অঞ্চলের মধ্যে প্রতিবেশী বিনজাই, দেলি সেরডাং রিজেন্সি ও কারো রিজেন্সির একটি অংশ রয়েছে। এটি জাভার বাইরে বৃহত্তম মহানগর অঞ্চল, যেখানে ২০২০ সালের আদমশুমারিতে ৪৭,৪৪,৩২৩ জন বাসিন্দা গণনা করা হয়। মেদান একটি বহুসংস্কৃতিক মহানগর এবং মালাক্কা প্রণালীর তীরবর্তী একটি ব্যস্ত বাণিজ্য শহর। ইন্দোনেশিয়ার পশ্চিমাঞ্চলের প্রবেশদ্বার মেদান বেলওয়ান বন্দর ও কুয়ালানামু আন্তর্জাতিক বিমানবন্দর দ্বারা সমর্থিত, উভয়ই টোল সড়ক ও রেলপথের মাধ্যমে শহরের কেন্দ্রের সাথে সংযুক্ত।  এই শহরটি প্রতিষ্ঠা করেন গুরু পতিমপাস, একজন কারো, যিনি দেলি নদী ও  বাবুরা নদীর সঙ্গমস্থলের জলাভূমি অঞ্চলকে কাম্পুং মেদান পুত্রি নামে নামকরণ করেন। এটি পরে দেলি সালতানাতের একটি অংশ হয়ে ওঠে, যা ১৬৩২ সালে প্রতিষ্ঠিত হয়। নবম সুলতানি সুলতান মা'মুন আল রসিদ পেরকাসা আলমের সাহায্যে এবং চীনা ব্যবসায়ী তজং ইয়ং হিয়ান ও তজং এ ফাইয়ের সাহায্যে, অর্থনীতির দ্রুত উন্নয়ন মেদানকে "হেট ল্যান্ড ডলার" ডাকনামের সাথে একটি বাণিজ্যকেন্দ্রে রূপান্তরিত করে, যার অর্থ "টাকার জমি"। শহর থেকে বেলাওয়ান বন্দরে রাবার, চা, কাঠ, পাম তেল ও চিনি পাঠানোর জন্য দেলি রেলপথ প্রতিষ্ঠিত হয়। উত্তর সুমাত্রার প্রাদেশিক রাজধানী হওয়ার পূর্বে মেদান পূর্ব সুমাত্রা রাষ্ট্রের রাজধানী ছিল। প্যারিসের সাথে শহরের সাদৃশ্যের কারণে মেদানকে পারিজ ভ্যান সুমাত্রা বলা হয়।  তথ্যসূত্র  বিষয়শ্রেণী:মেদান বিষয়শ্রেণী:ইন্দোনেশিয়ার শহর বিষয়শ্রেণী:ইন্দোনেশিয়ার প্রাদেশিক রাজধানী বিষয়শ্রেণী:উত্তর সুমাত্রার শহর
আনোয়ারুল আশরাফ দিলীপ একজন বাংলাদেশি রাজনীতিবিদ ও বর্তমান দ্বাদশ জাতীয় সংসদ সদস্য। আনোয়ারুল আশরাফ খান নরসিংদী-২ আসন থেকে ২০০৮, ২০১৮ এবং ২০২৪ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।   জন্ম ও শিক্ষাজীবন  আনোয়ারুল আশরাফ খান ১৯৫৬ সালে ১ অক্টোবর নরসিংদী জেলায় জন্মগ্রহণ করেন। সে মেডিকেল বিভাগ থেকে স্নতক সম্মান (এমবিবিএস) ডিগ্রি অর্জন করেছেন।    রাজনৈতিক ও কর্মজীবন  আনোয়ারুল আশরাফ বিজয়ী রাজনীতিতে সক্রিয় এবং প্রবীণ রাজনৈতিক আনোয়ারুল আশরাফ বিজয়ী এবার তৃতীয় বার সংসদ সদস্য নির্বাচিত হলেন।   আরও দেখুন   একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৫৬-এ জন্ম বিষয়শ্রেণী:নবম জাতীয় সংসদ সদস্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  আফতাবুজ্জামান (আলাপ) ২৩:৩৩, ৬ সেপ্টেম্বর ২০২১ (ইউটিসি) মাসুদ রানা, ফুটবলার   – (অপসারণের প্রস্তাবনা দেখুনলগ দেখুন) () গিনেজ রেকর্ডধারী স্বয়ংক্রিয়ভাবে উল্লেখযোগ্য নন। বিষয়বস্তু উল্লেখযোগ্যতার সাধারণ নীতিমালায়ও উত্তীর্ণ নয়। মন্তব্যকারীদের উদ্দেশ্যে, আবাহনীর ফুটবলার মাসুদ রানার সাথে গুলিয়ে ফেলবেন না। — ইয়াহিয়া (আলাপ • অবদান) - ০৮:০৩, ৩০ আগস্ট ২০২১ (ইউটিসি)  ইংরেজী ভাষার উইকিপিডিয়ায় দেখলাম বিভিন্ন দেশের গিনেস ওয়াল্ড রেকড ধারিদের নাম আছে []। এমনকি বাংলা উইকিডিয়ায়ও কেহ কেহ বিদেশী গিনেস ওয়ার্ল্ড রেকড ধারিদের পরিচয় লিখেছেন। বাংলাভাষীদের মধ্য থেকে যারা গিনেস রেকর্ড করেন []। এমনকি বাংলা উইকিডিয়ায়ও কেহ কেহ বিদেশী গিনেস ওয়ার্ল্ড রেকড ধারিদের পরিচয় লিখেছেন। যেমন,    [] [] বাংলাভাষীদের মধ্য থেকে যারা গিনেস রেকর্ড করেন, তাদের পরিশ্রমের, তাদের পরিশ্রমের মূল্যায়নটা বাংলা উইকিডিয়া করলে আমার মনে হয় বাংলাভাষীর খ্যাতি বিশ্বে ছড়িয়ে পড়বে। তাই এ নিবন্ধ অপসারণ না করার জন্য আমি মত দিচ্ছি। দেশি রেকর্ডধারীকে ভালোবাসি, বাংলাভাষিকে মর্যাদা দেই। -- মো. মাহমুদুল আলম (আলাপ) ১০:৩৭, ৩০ আগস্ট ২০২১ (ইউটিসি) একই লেখা সব প্রস্তাবনায় লিখছেন। আমার উত্তর এখানে দেখুন। নির্দিষ্টভাবে এই নিবন্ধ কেন উল্লেখযোগ্য তা বলুন। — ইয়াহিয়া (আলাপ • অবদান) - ১১:০৯, ৩০ আগস্ট ২০২১ (ইউটিসি) হয়তো আপনার কথা ঠিক। তবে নিবন্ধগুলোর লেখার মান উন্নয় করার অপশন প্রত্যেক উইকিপিডাণের আছে। এক্ষেত্রে তারা সম্পাদনা করে ঘাটতি পুরুন করতে পারেন। আমি এ পথে নাবালক ভাই। একটু সহযোগিতা করেন শিখি। হতাশ করেন না। -- মো. মাহমুদুল আলম (আলাপ) ১২:২১, ৩০ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নারীর নেতৃত্ব বা দ্য ফিমেল লীড হল, ২০১৫ সালে চালু করা একটি শিক্ষামূলক দাতব্য সংস্থা। জীবনের সকল ক্ষেত্রে নারীদের সাফল্যের গল্পের দৃশ্যমানতা বাড়ানোর জন্য এটি নিবেদিত। জনপ্রিয় সংস্কৃতিতে যে সব আদর্শ চরিত্র দেখানো আছে, মেয়েরা যেন শুধুমাত্র সেই দিকেই না দেখে, আদর্শ বেছে নেওয়ার আরও ব্যাপক পরিসর পায় এই সংস্থার উদ্দেশ্য সেটিও।   ইতিহাস  ২০১৫ সালে আন্তর্জাতিক নারী দিবসে 'নারীর নেতৃত্ব' শুরু হয়। এর প্রতিষ্ঠা করেছিলেন ডেটা বিজ্ঞান উদ্যোক্তা এডউইনা ডান।  ২০১৭ সালের ফেব্রুয়ারিতে দ্য ফিমেল লিড বুক প্রকাশিত হয়েছিল, প্রকাশক ছিল ইবুরি প্রেস। এর ২৫০ পৃষ্ঠার মধ্যে মেরিল স্ট্রিপ, ক্রিস্তিন লাগার্দ, লেমা বোউই, আভা ডুভার্নে, লেনা ডানাম, কারলি ক্লস, জো ম্যালোন এমবিই এবং ডেম এথেন ডোনাল্ড সহ সকল বয়সের এবং পেশাদার পটভূমির ৬০ জন মহিলার কথা তুলে ধরা হয়েছিল। তাঁদের প্রতিকৃতির আলোকচিত্র গ্রহণ করেছিলেন ফরাসি ফটোগ্রাফার ব্রিজিট ল্যাকম্বে, এবং সাংবাদিক জেরাল্ডিন ​​বেডেল, রোজানা গ্রিনস্ট্রিট ও হেস্টার লেসি তাঁদের সাক্ষাৎকার নিয়েছিলেন। বইয়ের পাশাপাশি, ব্রিজিট ল্যাকম্বের বোন চলচ্চিত্র-নির্মাতা মারিয়ান ল্যাকম্ব প্রতিটি মহিলার ভিডিও সাক্ষাৎকার তৈরি করেছিলেন।  বইটিতে রাজনীতিবিদ এবং শিল্পী, সাংবাদিক এবং শিক্ষক, প্রকৌশলী এবং প্রচারক, অগ্নিনির্বাপক এবং চলচ্চিত্র তারকার মত বিভিন্ন ক্ষেত্রের মহিলাদের কথা তুলে ধরা হয়েছিল। প্রত্যেককেই তাঁদের অনুপ্রেরণামূলক জীবনযাত্রার জন্য বেছে নেওয়া হয়েছিল।  ২০১৭ সালের ৮ই ফেব্রুয়ারি, বইটি, এবং তার সাথে মেরিয়ান ল্যাকম্বের ডকুমেন্টারি এবং শিক্ষণ সংস্থান, লন্ডনের সায়েন্স মিউজিয়ামের আইম্যাক্স থিয়েটারে প্রকাশ করা হয়েছিল।  নারীর নেতৃত্ব সংস্থা ১৮,০০০টি এই বই যুক্তরাজ্য এবং মার্কিন যুক্তরাষ্ট্রের স্কুল, কলেজ এবং বিশ্ববিদ্যালয়ে দান করেছে।   কাজ  এই বইটি ছাড়াও, নারীর নেতৃত্ব সংস্থা বিদ্যালয়গুলিতে প্রচার কার্য চালায়। এই কার্যক্রমের অধীনে মাধ্যমিক বিদ্যালয় এবং বিশ্ববিদ্যালয়ের শিক্ষার্থীদের সাথে আদর্শ চরিত্র এবং কর্মজীবনের আকাঙ্ক্ষা সম্পর্কে কথা বলা হয়। ২০১৮ সালে, এটি একটি গবেষণা প্রকল্পও শুরু করেছে, যার নেতৃত্বে আছেন ডঃ টেরি অ্যাপটার। এর উদ্দেশ্য তরুণীদের আকাঙ্ক্ষার উপর আদর্শ চরিত্রের প্রভাব আবিষ্কার করা। ২০১৯ সালের অক্টোবরে শুরু হওয়া গবেষণাটি অল্পবয়সী মেয়েদের ইতিবাচক আদর্শ চরিত্র অনুসরণ করতে উৎসাহিত করে।   কার্যকলাপ  নারীর নেতৃত্ব সংস্থা বিভিন্ন অনুষ্ঠান এবং কর্মশালা চালায়, যেখানে মহিলা ও মেয়েদের কাছে তাদের কর্মক্ষেত্রের আদর্শ নারীদের ক্রিয়াকলাপের প্রদর্শন করা হয়। ২০১৯ সালের মার্চ মাসে, নারীর নেতৃত্ব সংস্থা ক্যাপ্টেন মার্ভেল চলচ্চিত্রটি যুক্তরাজ্যে দেখানোর জন্য ডিজনি কোম্পানীর সঙ্গে অংশীদারত্ব করে। প্রথম প্রদর্শনের টিকিট এবং ব্রাই লারসন এবং স্যামুয়েল এল জ্যাকসন সহ এই চলচ্চিত্রের তারকাদের সাথে লাল কার্পেট সাক্ষাৎকার নেওয়ার সুযোগ পেয়ে একজন কিশোরী মার্ভেল সুপার-ফ্যান ইলি অবাক হয়েছিল।  ২০১৭ এবং ২০১৮ সালে, নারীর নেতৃত্ব সংস্থা উইমেন ইন ডেটা ইউকের সাথে "২০ তে তথ্য ও প্রযুক্তি" চালু করতে অংশীদারত্ব করেছে। এই উদ্যোগটি নেওয়া হয়েছে যুক্তরাজ্য জুড়ে তথ্য এবং প্রযুক্তিতে মহিলাদের কৃতিত্বের অসামান্য ঘটনাগুলি প্রদর্শন করার জন্য৷   পুরস্কার এবং মনোনয়ন  ২০১৮ সালে, এডউইনা ডান, নারীর নেতৃত্ব সংস্থার মাধ্যমে, ফ্যাশন ফর ডেভেলপমেন্টের দ্বারা 'উইমেনস এমপাওয়ারমেন্ট অ্যাওয়ার্ড' এবং ইভনিং স্ট্যান্ডার্ড চেঞ্জমেকার পুরস্কারে ভূষিত হন।  ২০১৯ সালে, নারীর নেতৃত্ব সংস্থাকে জাতীয় বৈচিত্র্য পুরস্কারের জন্য বাছাই করা হয়েছিল।   তথ্যসূত্র    বহিঃসংযোগ      বিষয়শ্রেণী:নারীবাদী সংগঠন
ডান|থাম্ব|180px|alt=Portrait of Wasim Akram|ওয়াসিম আকরাম ২০০৩ সালে উইজডেন কর্তৃক সেরা ওডিআই বোলাররূপে মনোনীত হন। বিশ্বের দুই বোলারের একজনরূপে ৫০০ বা ততোধিক ওডিআই উইকেট লাভ করেন। একদিনের আন্তর্জাতিকে ৩০০ বা তদূর্ধ্ব উইকেট লাভকারী খেলোয়াড়কে তার সমগ্র খেলোয়াড়ী জীবনের উল্লেখযোগ্য অর্জন হিসেবে গণ্য করা হয়ে থাকে। "It is a monumental achievement......the 300 mark. অক্টোবর, ১৯৯৬ সালে সর্বপ্রথম এ বিরল কৃতিত্বের অধিকারী হচ্ছেন পাকিস্তানি ফাস্ট বোলার ওয়াসিম আকরাম। এছাড়াও, তিনি ৪০০ ও ৫০০ উইকেটধারী প্রথম বোলার। ২২ মার্চ, ২০১৫ তারিখ পর্যন্ত মাত্র ১২জন বোলার সমগ্র খেলোয়াড়ী জীবনে ৩০০ বা তদূর্ধ্ব ওডিআই উইকেট লাভে পারঙ্গমতা প্রদর্শন করতে পরেছেন। তন্মধ্যে - পাকিস্তান ও শ্রীলঙ্কার ৩, অস্ট্রেলিয়া ও ভারতের ২ এবং দক্ষিণ আফ্রিকা ও নিউজিল্যান্ডের ১জন বোলার এ অর্জনে শামিল হয়েছেন। কিন্তু অদ্যাবধি বাংলাদেশ, ইংল্যান্ড, ওয়েস্ট ইন্ডিজ এবং জিম্বাবুয়ের কোন ক্রিকেটার ৩০০ উইকেট লাভে সক্ষমতা দেখাতে পারেননি।   নির্দেশিকা   খেলা – অংশগ্রহণকৃত খেলার সংখ্যা  ই. – বোলিংকৃত ইনিংস সংখ্যা  বল – খেলোয়াড়ী জীবনে বোলিংকৃত বল  রান – খেলোয়াড়ী জীবনে প্রদানকৃত রান সংখ্যা  উইঃ – খেলোয়াড়ী জীবনে উইকেট লাভের সংখ্যা  গড় – প্রতি উইকেটে প্রদানকৃত গড় রান ইকো. – ওভারপ্রতি রান প্রদান  এস.আর – প্রতি উইকেট লাভে বল ছোড়ার সংখ্যা  বিবিআই – ইনিংসে সেরা বোলিং  ৫উইঃ – ইনিংসে ৫ বা ততোধিক উইকেট  মেয়াদ – খেলোয়াড়ের ক্রিকেট জীবনকাল   ৩০০ বা তদূর্ধ্ব ওডিআই উইকেটধারী বোলার   মূলতঃ একজন বোলারের সর্বোচ্চসংখ্যক উইকেট দিয়েই এ তালিকা সাজানো হয়েছে।  +একদিনের আন্তর্জাতিকে ৩০০ বা তদূর্ধ্ব উইকেট লাভকারী বোলার বোলার দল খেলা ই. বল রান উইঃ গড় ইকো. স্ট্রা.রে. বিবিএম ৫উইঃ মেয়াদ সূত্র                       ১৯৯২-২০১১                         ১৯৮৫-২০০৩                         ১৯৮৯-২০০৩                         ১৯৯৪-২০০৮                         ১৯৯৬-বর্তমান                         ১৯৯৫-২০০৮                        ১৯৯৩-২০০৭                         ২০০০-১২                         ১৯৯০-২০০৭                         ১৯৮৯-২০১১                         ১৯৯১-২০০৩                         ১৯৯৭-বর্তমান    পাদটীকা    তথ্যসূত্র    আরও দেখুন   টেস্ট ক্রিকেট রেকর্ড  টেস্ট ক্রিকেট মাঠের তালিকা  টেস্ট ক্রিকেটে হ্যাট্রিকের তালিকা  টেস্ট ক্রিকেটে ৩০০ উইকেটধারী বোলার  টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটার   বহিঃসংযোগ      বিষয়শ্রেণী:একদিনের আন্তর্জাতিক ক্রিকেটের রেকর্ডসমূহ
মিস কল হল  ২০২১সালের একটি ভারতীয় বাংলা চলচ্চিত্র। ছবিটি প্রযোজনা করেছে সুরিন্দর ফিল্মস ও নিসপাল সিং এবং পরিচালনা করেছেন রবি কিনাগী। এই ছবিটি ২০১৫ সালের কন্নড় চলচ্চিত্র কৃষ্ণ লীলার ছবি রিমেক। এই ছবিতে অভিনয়ে করেছেন সোহম চক্রবর্তী, ঋত্বিকা সেন  এবং সুপ্রিয় দত্ত । ছবিটি প্রেক্ষাগৃহে মুক্তি পায় ২০২১ সালের ২৬ ফেব্রুয়ারি       শ্রেষ্ঠাংশে   কৃষ্ণ হিসাবে সোহম চক্রবর্তী  লীলা হিসাবে ঋত্বিকা সেন  কৃষ্ণের বাবা হিসাবে সুপ্রিয় দত্ত  রেশমি সেন  বুদ্ধদেব ভট্টাচার্য  ওসি সদানন্দ সেন হিসাবে শান্তিলাল মুখোপাধ্যায়   সাউন্ডট্র্যাক    তথ্যসূত্র   বহিঃসংযোগ   বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র
হিউম্যান মেটাপনিউমোভাইরাস (এইচএমপিভি বা এইচএমপিভি), হলোনিউমোভিরিডি পরিবারের একটি নেতিবাচক একক-স্ট্র্যান্ডেড আরএনএ ভাইরাস এবং এটি এভিয়ান মেটাপনিউমোভাইরাস (এএমপিভি) উপগোষ্ঠী সি এর সাথে ঘনিষ্ঠভাবে সম্পর্কিত। এটি ২০০১ সালে নেদারল্যান্ডসে প্রথমবারের মতো বিচ্ছিন্ন হয়েছিল RAP-PCR ব্যবহার করে (RNA arbitrarily primed PCR) সংস্কৃত কোষে বেড়ে ওঠা অজানা ভাইরাস সনাক্তকরণের কৌশল। ২০১৬ সালের হিসাবে, এটি একটি বৃহৎ মার্কিন বহিরাগত রোগীর ক্লিনিকে ৫ বছরের কম বয়সী অন্যথায়-স্বাস্থ্যকর শিশুদের মধ্যে তীব্র শ্বাসযন্ত্রের রোগের দ্বিতীয় সবচেয়ে সাধারণ কারণ (আফটার রেসপিরেটরি সিনসিটিয়াল ভাইরাস - RSV)।  হিউম্যান মেটাপনিউমোভাইরাস আক্রান্ত শিশুদের হাসপাতালে ভর্তির সর্বোচ্চ বয়স ৬-১২ মাস বয়সের মধ্যে ঘটে, যা RSV-এর সর্বোচ্চ থেকে সামান্য বেশি, যা প্রায় ২-৩ মাস। হিউম্যান মেটাপনিউমোভাইরাস -এর ক্লিনিকাল বৈশিষ্ট্য এবং তীব্রতা RSV-এর মতোই। এইচএমপিভি বয়স্ক প্রাপ্তবয়স্কদের মধ্যে রোগের একটি গুরুত্বপূর্ণ একটি কারণ।   তথ্যসূত্র   বিষয়শ্রেণী:প্রাণীকূলকে সংক্রামিত করা ভাইরাস বিষয়শ্রেণী:মানুষকে সংক্রামিত করা ভাইরাস বিষয়শ্রেণী:২০০১-এ বর্ণিত প্রজাতি বিষয়শ্রেণী:২১শ শতাব্দীতে বর্ণিত ভাইরাস